Becerreá

**Becerreá** é un concello da provincia de Lugo, pertencente á comarca dos Ancares. Segundo o IGE en 2015 tiña 2987 habitantes (3250 no 2009, 3334 no 2006, 3389 no 2005, 3424 no 2004, 3442 no 2003). O xentilicio é  ou .

## Poboación 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)
ImageSize  = width:500 height:300
PlotArea   = left:50 bottom:20 top:20 right:30
DateFormat = x.y
Period   = from:0 till:10000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:white
PlotData=
  color:bar width:20 align:left
  bar:1900 from:0 till:9153
  bar:1910 from:0 till:8689
  bar:1920 from:0 till:8100
  bar:1930 from:0 till:7864
  bar:1940 from:0 till:7776
  bar:1950 from:0 till:7015
  bar:1960 from:0 till:7753
  bar:1970 from:0 till:5762
  bar:1981 from:0 till:5034
  bar:1991 from:0 till:3992
  bar:2001 from:0 till:3639
  bar:2009 from:0 till:3250
  bar:2014 from:0 till:3012
PlotData=
  bar:1900 at: 9153 fontsize:S text:9153 shift:(-10,5)
  bar:1910 at: 8689 fontsize:S text:8689 shift:(-10,5)
  bar:1920 at: 8100 fontsize:S text:8100 shift:(-10,5)
  bar:1930 at: 7864 fontsize:S text:7864 shift:(-10,5)
  bar:1940 at: 7776 fontsize:S text:7776 shift:(-10,5)
  bar:1950 at: 7015 fontsize:S text:7015 shift:(-10,5)
  bar:1960 at: 7753 fontsize:S text:7753 shift:(-10,5)
  bar:1970 at: 5762 fontsize:S text:5762 shift:(-10,5)
  bar:1981 at: 5034 fontsize:S text:5034 shift:(-10,5)
  bar:1991 at: 3992 fontsize:S text:3992 shift:(-10,5)
  bar:2001 at: 3639 fontsize:S text:3639 shift:(-10,5)
  bar:2009 at: 3250 fontsize:S text:3250 shift:(-10,5)
  bar:2014 at: 3012 fontsize:S text:3012 shift:(-10,5)

## Historia 
Hai restos arqueolóxicos de diversas etapas: a cova dos Penedos (Fraiás, San Pedro) e os castros de Castro de Castelo (Castro de Ouro, O Salvador), Castro de Guilfrei (Galgao, San Martiño) e castro de Guillén (Goás, San Pedro).

Na zona habitaban o pobo prerromano dos zoelas, que tiñan a súa capital no poboado de *Ocellum Gallaicorum* (actual Ouselle). Por alí pasaba a vía romana que unía Lugo e Astorga.

O liño zoélico tiña sona en Roma, sendo usado para a confección de pezas de roupa e para a curación de chagas e feridas. Se ben xa non se cultiva na zona, aínda se conservan na comarca antigas teas e útiles usados na súa elaboración.

Xa na época medieval, creouse na zona o mosteiro bernardino de Santa María de Penamaior, único cenobio galego dependente da abadía de Císter. Desta época consérvanse sepulcros medievais en Lagoa, San Vicente.

En 1809, durante a Guerra da Independencia Española os guerrilleiros locais lograron apoderarse dun numeroso arsenal bélico francés preto da ponte sobre o río Cruzul.

En Becerreá publicáronse os periódicos *El Monitor de Becerreá* e *El Adoptivo*.

## Galería de imaxes 

File:Mapa das parroquias de becerrea.png|miniatura|Mapa das parroquias de Becerreá
Ficheiro:N-VI Becerreá.jpg|Estrada N-VI ao seu paso pola vila.
Ficheiro:Toro Osborne Becerreá frente (Lugo).jpg|Touro de Osborne en Becerreá.
Ficheiro:Vista Becerreá N-VI.webm|Vídeo atravesando Becerreá pola N-VI.
Ficheiro:Santa María de Penamaior (fachada).jpg|Mosteiro de Santa María de Penamaior.

## Becerreá na cultura popular 
Cóntase a seguinte lenda sobre a Ponte de Gatín, ou *Ponte do Demo*, unha ponte medieval -con numerosas modificacións posteriores- sobre o río Navia. Coma resulta habitual, existen variantes.

Disque foi construído polo demo tras un pauto cos veciños do lugar a cambio da alma do primeiro que cruzase a ponte. Corre outra versión que di que foi o demo, aparecido en forma de gato (e de aí o topónimo), quen se ofreceu a facerllo a unha muller preñada a cambio do meniño que ía nacer (ou foi ós veciños a cambio do primeiro que nacese no lugar, confiando en que sería ese meniño), pero o que naceu antes foi un gatiño, que foi o que os veciños entregaron ó demo. Aínda hai unha terceira versión: había dous mozos namorados que vivían un a cada lado do río. O mozo, para evitar a volta que tiña que dar para ir ver á noiva, fixo un pauto co demo (que se disfrazara de gato) polo que lle entregaría o primeiro fillo que tiveran a cambio de facerlles unha ponte. Cando a moza pariu, o mozo levoulle un gato metido nun saco, que o demo aceptou antes de abrilo, salvando así ó seu fillo.

## Lugares de Becerreá 
Para unha lista completa de todos os lugares do concello de Becerreá vexa: Lugares de Becerreá.
 
## Parroquias 
## Notas 
## Véxase tamén 
### Outros artigos 
* Eleccións municipais en Becerreá

### Ligazóns externas 
* concellobecerrea.es
* becerrea.net